29/11/2011 | Administración LocalMunicipal
Oleiros
Urbanismo
Publicación resolución Alcaldia nº 4.536/2011, sobre matización apartado 4.2, anexo I, Ordenanza municipal de obras

Por Resolución desta Alcaldía nº 4.536/2011, de data 15.11.11, acordouse o seguinte: Na Casa Consistorial de Oleiros, a quince de novembro de dous mil once, o Sr. Alcalde-Presidente, DON ANGEL GARCÍA SEOANE, dita a seguinte RESOLUCIÓN: A ordenanza municipal reguladora do procedemento de intervención e control na execución de obras ou exercizo de actividades ou servizos aprobada polo Concello Pleno en sesión de 30 de setembro de 2010, complétase co Anexo I que recolle a documentación xenérica que debe acompañarse ás solicitudes de licenzas, declaración responsable ou comunicación previa para todo tipo de obras ou actividades, incluindo modelos de declaración responsable ou comunicación previa, así como a documentación específica pormenorizada que debe acompañar a cada un deles. A disposición final primeira da ordenanza dispón que o Anexo que se incorpora non ten carácter regulamentario e por tanto seu contido pode ser ampliado ou modificado por resolución da Alcaldía. Tamén a disposición final segunda faculta ao Alcalde para ditar as instrucións necesarias para a adecuada interpretación e aplicación da ordenanza. Polos técnicos municipais obsérvase a necesidade de matizar o apartado 4.2 do Anexo I da ordenanza para incorporar a solicitude de inspección previa de fin de obra e que únicamente se admita á declaración responsable de primeira utilización de edificación cando a inspección municipal se teña realizado e sexa favorable, xuntando copia acreditativa. É dicir, mediante o escrito de declaración responsable, o interesado notifica ao Concello que as obras están rematadas, axustadas á licenza, ordenamento urbanístico e demáis normativa que resulta de aplicación por disposición legal (eficiencia enerxética, habitabilidade, seguridade, etc…). A resposta municipal a esta notificación é unha resolución de conformidade con recoñecemento de efectos, ademáis de para a efectiva ocupación e utilización da edificación, permite a contratación definitiva de subministros, a formalización de escritura pública e inscrición rexistral de obra nova/ampliación, cambio de uso, rehabilitación, etc. En consecuencia, a preceptiva inspección de fin de obra ten que realizarse antes de que se achegue a declaración responsable. A realización desta inspección debe ser instada polo particular (propiedade, promotor das obras…), presentado escrito nese sentido e xuntando ao mesmo a documentación que ata agora se viña achegando coa declaración responsable/solicitude de licenza de primeira ocupación, aos efectos de que se poida determinar a suficiencia da documentación para a primeira utilización da vivenda e coñecer e valorar o axuste á legalidade urbanística daquelas variacións que teñan experimentado as obras respecto da licenza concedida. Na inspección compróbase tanto o axuste das obras á legalidade urbanística e ás demáis determinacións legais exixibles para a utilización das edificacións (habitabilidade, aforro enerxético etc…), como a execución de obras de urbanización incluindo as conexións ás redes de servizos e infraestruturas urbanas e o estado da zona pública. De aí que, cando o interesado presenta a declaración responsable para a utilización do edificio, está exercendo un dereito que lle permite ocupar e utilizar a edificación, e para isto é necesario acreditar que se cumpren as condicións antes citadas. Vistos os informes emitidos, en uso das facultades atribuídas pola lei, RESOLVO: Primeiro.- Matizar o apartado 4.2 no relativo á documentación para a primeira utilización do edificio (art.41. b) do Anexo I da ordenanza municipal reguladora do procedemento de intervención e control na execución de obras ou exercizo de actividades ou servizos de maneira que a declaración responsable axustaráse ao seguinte modelo: Que de conformidade co disposto no Art.7.1 da Lei 17/2009, de 23 de novembro, sobre o libre acceso ás actividades de servizos e o seu exercicio, en relación co 71 bis.2 da Lei 30/1992, de 26 de novembro, de réxime xurídico das Administracións Públicas e do Procedemento Administrativo Común, presento Declaro, baixo a miña responsabilidade, cumprir cos requisitos establecidos na normativa vixente para acceder ao recoñecemento do dereito á primeira utilización do edificio ao que se aludirá e dispor da documentación que así o acredita. E para ese efecto sinalo o seguinte: 1) Que no seu día se presentou Proxecto e solicitouse licenza para a seguinte actuación: Obras de (construción, rehabilitación, reforma etc.) 2) Que se concedeu a correspondente licenza conforme a devandito Proxecto mediante Resolución nº ________ de data ________. 3) Que na actualidade as obras de construción do edificio atópanse totalmente terminadas conforme aos proxectos técnicos presentados e á licenza concedida, habéndose dado cumprimento ás condicións establecidas na licenza e nesta ordenanza.4) Que dispoño de certificado final das obras expedido por técnico competente, acreditativo de que o deseño, os materiais empregados e a execución da obras axústanse ao proxecto autorizado e á licenza outorgada, e de que se cumpren con todas as determinacións legais que son de aplicación para a primeira utilización da edificación segundo o seu destino e uso.5) Que se ten realizado inspección municipal de fin de obra con resultado favorable/ que se ten subsanado as deficiencias sinaladas na acta de inspección de finalización de obras de obra, xuntándose copia de informe municipal favorable de fin de obra. SOLICÍTASE se teña por presentada a presente declaración responsable e se tome razón da primeira utilización do edificio. Oleiros, a de de Asdo SR. ALCALDE – PRESIDENTE DO CONCELLO DE OLEIROS 1.- No prazo de dous meses seguintes á expedición do certificado de fin de obra visado (de acordo co Real Decreto 1000/2010 de 05.08.2010), o promotor ou propietario das obras, deberá instar por escrito a realización de inspección de finalización de obras para a primeira utilización da edificación (art.24.2 da ordenanza), xuntando a seguinte documentación: - Certificado de fin de obra (orixinal e copia) - Catro fotografías da vivenda (2 frontais e 2 laterais) de 10x15 como mínimo - Último recibo do imposto de bens inmoble da parcela (IBI) - Acta de recepción de obra executada subscrita polo construtor e promotor (licenzas outorgadas estando vixente a Lei 18/2008 de 29.12.2008 de Vivenda de Galicia) - Escritura de declaración de obra nova ou de división horizontal (licenzas outorgadas con anterioridade a entrada en vigor da Lei de Vivenda de Galicia) - Copia do plano de situación e emprazamento do proxecto e planos de cada unha das plantas (no suposto de ser diferentes aos do outorgamento da licenza) - Escritura de cesión de terreo para viario (se non consta no expediente: licenzas de obras outorgadas antes da entrada en vigor da actual ordenanza) - Boletín de instalacións de telecomunicacións e no seu caso, certificado visado (edificio de máis de 20 vivendas) - Certificado de illamento acústico no suposto de ser esixido pola lexislación aplicable. - Solicitude de licenza de vao (entrada de vehículos desde a vía pública ás edificacións, aos locais e aos soares e, no seu caso, reserva de espazo para a entrada e o aparcadoiro exclusivo) Segundo.- Proceder a súa publicación no BOP e a través da páxina web municipal. Terceiro.- Notificar ao persoal do Departamento de Urbanismo.” Oleiros, 17 de novembro de 2011. O Alcalde-Presidente, Asdo.: Ángel García Seoane.